**OŠ BOŽIDARJA JAKCA**

**NUSDORFERJEVA 10**

**1000 LJUBLJANA**

**Josip Jurčič: Domen**

**Domače branje**

Ljubljana, oktober 2010

KAZALO VSEBINE

[1 UVOD 3](#_Toc272314943)

[2 KRATKA VSEBINA KNJIGE 4](#_Toc272314944)

[2.1 PREDSTAVITEV GLAVNIH OSEB 4](#_Toc272314945)

[2.2 PREDSTAVITEV STRANSKIH OSEB 4](#_Toc272314946)

[3 ZAKLJUČEK 5](#_Toc272314947)

[4 VIRI IN LITERATURA 6](#_Toc272314948)

# 1 UVOD

Knjiga, ki sem jo prebral za prvo letošnje domače branje, je bila Domen. To domačo povest je napisal že pokojni Josip Jurčič. Napisal jo je predvsem zaradi dogajanj v zgodovini. Privlačil ga je srdit boj za preživetje Slovencev in slovenstva v času turških vpadov. Jurčič pa je s to knjigo povezan tako, da naj bi se povest Domen odvijala na Muljavi, rojstnem kraju Josipa Jurčiča. Ideja za knjigo se je torej najverjetneje rodila tako, da je Jurčič poznal zgodbe iz preteklosti o tem, kako je Domen ali kakšen drug junak hodil okoli tistih krajev. Knjigo je izdala in založila Mladinska knjiga, leta 1980 pa jo je natisnila tiskarna Mladinska knjiga.2 KRATKA VSEBINA KNJIGE

Zgodba, ki se odvija okoli sredine 18. stoletja, govori o fantu Domnu, ki pobegne od gospodarja Jurce, pri katerem je hlapčeval. Pobegnil je, ker se je zaljubil v Anko, Jurčevo hči, to pa njenemu očetu ni bilo všeč. Zgodba pa se začne zapletati, ko želi gospod Sova poslati Domna v vojsko. Ta pa od berača Urha izve tudi, da je gospod Sova njegov oče. To ga zelo prizadene, kasneje pa ga vojščaki tudi dobijo v svoje roke. To kmalu izve tudi Domnova revna mati Meta, ki pa zaradi žalosti, nesreče in revščine umre. Ko Domen pobegne iz vojske in izve za smrt Mete, se želi Sovi maščevati. S turškimi vojaki vdre v Sovin grad, nato pa ga Sova ustreli. Zgodba se konča tako, da umreta še gospod Jurca in gospod Sova.

## 2.1 PREDSTAVITEV GLAVNIH OSEB

Domen je bil prijazen, pogumen in dobrodušen fant. Bil je zaljubljen v Anko, ki ga je med tem, ko je bil v Turčiji, že pozabila in si izbrala fanta, ki ga je prej vneto zavračala. Bil je prijazen in spoštljiv do vseh ljudi, predvsem do svoje mame. Ko ga Jurca nažene iz hiše, ga Domen ne mara več. Kasneje, ko izve, da je Sova njegov oče in da ta pravzaprav ni maral Mete, je bil jezen tako ne gospoda Sovo, kot tudi na svojo mamo, ki mu ni smela izdati te skrivnosti, saj bi ji potem Sova podaril denar. Ker je Meta po Domnovem razmišljanju umrla prav zaradi Sove, se mu je Domen želel maščevati s tem, da ga ubije. Vendar pa ga Sova, ko so vdrli v njegov grad, hladnokrvno pokonča.

## 2.2 PREDSTAVITEV STRANSKIH OSEB

Gospod Sova je bil hudoben in skopuški graščak. Živel naj bi v Fedransbergovi graščini pri Muljavi. Bil je Domnov nezakonski oče, ki pa ni želel imeti sina in je Meto ves čas vlekel za nos, da jo ljubi. Bil pa je dober prijatelj županu in gospodu Jurci. Z Jurco sta se skoraj vsak dan pomenkovala, ko pa mu je Sova povedal, da namerava poslati Domna v vojsko, mu Jurca ni bil več tako zvest. Sova je mislil, da so mu vaščani zvesti, vendar pa se njihov pravi odnos do njega pokaže na koncu knjige, ko mu obrnejo hrbet. Umrl je zaradi bolezni ali pa zaradi starosti.3 ZAKLJUČEK

Čeprav knjiga ni ravno po mojem okusu, saj ni napisana v novejšem času in so uporabljene starinske besede, sem z užitkom bral vsaj drugo polovico knjige, ker se je dogajalo veliko stvari, kar pa mi je zelo všeč. Knjiga nam želi sporočiti, kakšni so bili včasih boji za slovenstvo. Sporoča pa tudi, kako se razvijajo in spreminjajo čustva in odnosi do drugih ljudi. Domen se je želel postaviti zase, saj ni bil tako zelo priljubljen, ker je bil bolj reven. Sporočilo knjige pa je tudi, da manj premožni ljudje ne marajo premožnih, saj jih ti zaničujejo in jih pošiljajo v vojsko. To se lepo izrazi z odnosom med vaščani in gospodom Sovo.4 VIRI IN LITERATURA

1. JURČIČ, J. 1980. *Josip Jurčič 1.*. Ljubljana: Mladinska knjiga.
2. *Domen (samo za branje)*. [online]. [uporabljeno 27. oktober 2010]. Dostopno na URL: <http://slovenistika.files.wordpress.com/2008/11/domen.doc>

1. *Fedransbergova graščina (dvorec)*. [online]. [uporabljeno 27. oktober 2010]. Dostopno na URL: http://www.gradovi.net/show.php?id=104
2. *Fedransbergova graščina.* [online]. [uporabljeno 1. november 2010]. Dostopno na URL: http://www.slosi.info/01gradovi/02podrobnejse/dolenjska/f-1/fedransberg.php